section_heading: Životopis
paragraph_text: Otac mu je bio javni službenik i Hrvat po narodnosti, dok je majka došla iz poznate, politički lijevo usmjerene slovenske obitelji - njezin brat bio je Lojz Kraigher. I rođaci su mu bili komunistički političari Boris i Sergej Kraigher. Završetkom srednje škole u Ljubljani, tamo se upisuje na sveučilište. Ipak, ubrzo se prebacuje na Zagrebačko sveučilište, gdje studira slavistiku. Zbog svojih otvorenih marksističkih stajališta u početku nije mogao pronaći posao. Kasnije je živio od pisanja i prevođenja.